Når er det best å reise til Sveits?
Det er ikke ett rett svar på når det er best å fly til Sveits, for du kan velge sesong ut i fra hva du vil oppleve og hvor du skal. Vil du på storbyferie til Zurich eller Genève, kan du reise når som helst på året. Da er det massevis av museer, historiske severdigheter, restauranter og barer å oppdage. I høytider og ferier, som sommer, påske og jul er det som regel noe høyere priser. Da bør du bestille fly med hotell god tid i forveien. Dette gjelder også om du vil til Alpene og stå på ski. Rundt påsketider, og i midten av februar er det som regel høyere priser for både fly og hotell. Da er det høysesong og i tillegg er det flere turister og mennesker i bakken, perfekt tid å dra på afterski med andre ord. Du bør også vurdere hvor høyt bakkene ligger dit du skal, da det noen ganger kan smelte fortere rundt påske der det er lavere. Er du en som elsker å gå turer i fjellet, kan det også anbefales å reise til alpene for å gå fotturer om våren eller tidlig høst. Da er det vakkert og behagelig vær, og du kan oppleve fjellturer helt utenom det vanlige i idylliske omgivelser.